Diari Oficial de la Generalitat Valenciana


Sumari del DOGV 4261, del 31-05-2002 (2002/5797)

DECRET 80/2002, de 23 de maig, del Govern Valencià, pel qual es procedix a l'adscripció a l'Institut Valencià de la Joventut dels drets que té la Generalitat Valenciana sobre diversos immobles.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5797


Data del document
:   23-05-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Institut Valencià de la Joventut Generalitat Jove
    * Piles
    * Benicarló
    * Benicàssim
    * Guardamar del Segura
    * Teulada
    * Enguera
    * Alborache
    * Castelló de la Plana
    * València
    * Alacant
    * propietat immobiliària

DECRET 80/2002, de 23 de maig, del Govern Valencià, pel qual es procedix a l'adscripció a l'Institut Valencià de la Joventut dels drets que té la Generalitat Valenciana sobre diversos immobles. [2002/M5797]
  
En l'Inventari General de Béns i Drets de la Generalitat Valenciana consten diversos drets sobre els béns afectats a fins juvenils que s'indiquen a continuació:
  
L'Institut Valencià de la Joventut, dependent inicialment de la Conselleria de Cultura, Educació i Ciència, a la qual li corresponia la gestió i administració dels immobles referits, va ser adscrit a la Conselleria de Benestar Social per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, per la qual es modificà la Llei 4/1989, de 26 de juny, de creació del dit institut.
  
La conselleria de Benestar Social ha sol·licitat l'adscripció de les esmentades immobles a l'Institut Valencià de la Joventut perquè siguen utilitzats d'acord amb els fins que té atribuït l'institut mencionat.
  
Considerant el que disposa l'article 45 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 23 de maig de 2002,
  
DECRETE
  
Article 1
  
Adscriure a l'Institut Valencià de la Joventut els drets que es tenen sobre els immobles que s'indiquen a continuació, destinats a les funcions d'execució i coordinació de la política de joventut pròpies de l'organisme mencionat, que mantenen la seua naturalesa jurídica
  
Article 2
  
La present adscripció es realitza amb l'única finalitat que l'Institut Valencià de la Joventut utilitze els immobles per al compliment dels fins que consten en l'article 1 de la Llei 4/1989, de 26 de juny, sobre l'Institut Valencià de la Joventut, i la Generalitat Valenciana manté els drets que es tenen sobre estos i queda l'adscripció subjecta a les condicions següents:
  
1. L'adscripció es realitza pel termini d'un any, prorrogable anualment mentre es complisquen els fins i les altres condicions de l'adscripció.
  
2. L'Institut Valencià de la Joventut s'haurà de fer càrrec de qualssevol despeses de manteniment i conservació dels immobles, així com de subministraments, despeses de comunitat i de qualsevol tribut que els puga afectar.
  
3. Qualsevol obra que es realitze en els immobles adscrits s'haurà de comunicar a la Direcció General de Patrimoni per a la constància en l'Inventari General de Béns i Drets de la Generalitat Valenciana.
  
Article 3
  
La Conselleria d'Economia, Hisenda i Ocupació durà a terme els tràmits necessaris per a l'efectivitat del que disposa el present decret.
  
València, 23 de maig de 2002.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,